b"\n_START_ARTICLE_\nPanor\xc3\xa0mix\n_START_SECTION_\nIdentitat\n_START_PARAGRAPH_\n\xc3\x89s el druida del poblet gal, molt savi, i ha guanyat v\xc3\xa0ries vegades l'olla d'or al millor druida en la reuni\xc3\xb3 anual del bosc dels carnuts. \xc3\x89s amic de l'Ast\xc3\xa8rix i l'Ob\xc3\xa8lix, encara que aquest a vegades s'enfada perqu\xc3\xa8 a ell no li deixa veure poci\xc3\xb3 m\xc3\xa0gica. Quan l'Ast\xc3\xa8rix i l'Ob\xc3\xa8lix eren petits, ell feia de mestre a l'escola. Ha de collir el vesc amb una fal\xc3\xa7 d'or perqu\xc3\xa8 funcioni la poci\xc3\xb3 m\xc3\xa0gica (se li va trencar a l'\xc3\xa0lbum Ast\xc3\xa8rix i la fal\xc3\xa7 d'or i els herois gals van haver de buscar-ne una altre a Lut\xc3\xa8cia). Una vegada va donar un barril de poci\xc3\xb3 a Noiquint\xc3\xb2rax, cos\xc3\xad de l'Ast\xc3\xa8rix, a Ast\xc3\xa8rix a Bretanya, tot i que al final es va perdre i van substituir la poci\xc3\xb3 m\xc3\xa0gica per una nova herba que havia descobert dels pa\xc3\xafsos b\xc3\xa0rbars: te. A l'\xc3\xa0lbum El combat de caps per culpa de l'Ob\xc3\xa8lix va perdre la mem\xc3\xb2ria i va posar en perill el llogaret gal."